Цветан Ангелов
Жътвар на сянка

chitanka.info

Пак запретна Спас ръкави,

но не жъне — реч държи:

— Клас по клас ръкойка прави.

От ръкойка

сноп вържи!

Снопа овършей тогава!

После житцето смели!

От брашното

питка става.

Хапвай

и се весели!

Жътва… Жарка е земята.

Житцето не ще игра.

Спас изяде

три комата,

два-три класа

не събра.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.